

**"Техникалық және кәсіптік білімнің кәсіптік оқу бағдарламаларын іске асыратын білім беру ұйымдарына оқуға қабылдаудың үлгі ережесін бекіту туралы" Қазақстан Республикасы Білім және ғылым министрінің 2007 жылғы
29 қарашадағы N 587 бұйрығына өзгерістер мен толықтырулар енгізу туралы**

***Күшін жойған***

Қазақстан Республикасы Білім және ғылым министрінің 2008 жылғы 21 мамырдағы N 289 Бұйрығы. Қазақстан Республикасының Әділет министрлігінде 2008 жылғы 29 мамырда Нормативтік құқықтық кесімдерді мемлекеттік тіркеудің тізіліміне N 5225 болып енгізілді. Күші жойылды - Қазақтан Республикасы Білім және ғылым министрінің 2013 жылғы 15 қаңтардағы № 10 Бұйрығымен

      Ескерту. Күші жойылды - ҚР Білім және ғылым министрінің 15.01.2013 № 10 Бұйрығымен.

      Қолданушылардың назарына!!!

      Бұйрықтың қолданысқа енгізілу тәртібін  3-тармақтан қараңыз.

**БҰЙЫРАМЫН:**

      1.»"Техникалық және кәсіптік білімнің кәсіптік оқу бағдарламаларын іске асыратын білім беру ұйымдарына оқуға қабылдаудың үлгі ережесін бекіту туралы" Қазақстан Республикасы Білім және ғылым министрінің 2007 жылғы 29 қарашадағы N 587  бұйрығына (N 5030 нормативтік құқықтық актілерінің мемлекеттік тіркеу тізілімінде тіркелген) мынадай өзгерістер мен толықтырулар енгізілсін:

      көрсетілген бұйрықпен бекітілген Техникалық және кәсіптік білімнің кәсіптік оқу бағдарламаларын іске асыратын білім беру ұйымдарына оқуға қабылдаудың  үлгі ережесінде:

       2-тармақ мынадай редакцияда жазылсын:

      "2. Білім беру ұйымдарына негізгі орта (жалпы негізгі), жалпы орта (орта жалпы), техникалық және кәсіптік (кәсіптік бастауыш және кәсіптік орта), жоғары (кәсіптік жоғары) білімі бар Қазақстан Республикасының азаматтары, Қазақстан Республикасының азаматы болып табылмайтын ұлты қазақ тұлғалар, сондай-ақ, шетелдік азаматтар және азаматтығы жоқ адамдар Қазақстан Республикасының заңнамасында белгіленген тәртіппен қабылданады.

      Қазақстан Республикасының азаматтарына және Қазақстан Республикасында тұрақты тұратын азаматтығы жоқ адамдарға, егер олар осы деңгейде бірінші рет білім алатын болса, мемлекеттік білім беру тапсырысына сәйкес конкурстық негізде тегін техникалық және кәсіптік білім беріледі.

      Шетелдіктердің мемлекеттік білім беру тапсырысына сәйкес конкурстық негізде тегін техникалық және кәсіптік білім алуы Қазақстан Республикасының халықаралық шарттарымен айқындалады.";

       3-тармақтың бірінші абзацында:

      "үшін" деген сөзден кейін "Техникалық және кәсіптік, орта оқу орнынан кейінгі және жоғары білім берудің кәсіптік оқу бағдарламаларын іске асыратын білім беру ұйымдарына оқуға түсу кезінде қабылдау квотасын белгілеу туралы" Қазақстан Республикасы Үкіметінің 2008 жылғы 28 наурыздағы N 296 қаулысымен бекітілген" деген сөздермен толықтырылсын";

      4-тармақтың  бірінші абзацы мынадай редакцияда жазылсын:

      "4. Техникалық және кәсіптік (кәсіптік бастауыш және кәсіптік орта), жоғары (кәсіптік жоғары) білімі бар азаматтар білім беру ұйымдарына оқытудың қысқартылған мерзімін көздейтін тиісті кәсіптік оқу бағдарламалары бойынша оқуға қабылданады.";

       2-бөлімнің атауы мынадай редакцияда жазылсын:

      "2. Құжаттарды қабылдауды ұйымдастыру және түсу емтихандарын өткізу";

       9-тармақ мынадай редакцияда жазылсын:

      "9. Білім беру ұйымдарына оқуға азаматтардың өтініштерін қабылдау:

      орта буын мамандарын даярлауды көздейтін техникалық және кәсіптік білім беретін оқу бағдарламалары бойынша оқудың күндізгі нысанына 20 маусым мен 20 тамыз аралығында, оқудың кешкі және сырттай нысанына 20 маусым мен 20 қыркүйек аралығында; өнер және мәдениет мамандықтары бойынша 20 маусым мен 20 шілде аралығында;

      жаппай кәсіптер мен неғұрлым күрделі (аралас) кәсіптер бойынша кадрлар даярлауды көздейтін техникалық және кәсіптік білім беретін оқу бағдарламалары бойынша оқудың күндізгі нысанына 20 маусым мен 20 тамыз аралығында, оқудың кешкі нысанына 20 маусым мен 20 қыркүйек аралығында жүзеге асырылады";

       10-тармақ алынып тасталсын;

       11-тармақ мынадай редакцияда жазылсын:

      "11. Оқуға түсушілер білім беру ұйымдарына оқуға қабылдау туралы өтінішіне білімі туралы құжаттың түпнұсқасын, N 086-У нысаны бойынша медициналық анықтаманы (І және ІІ топтағы мүгедектер мен бала жасынан мүгедектер үшін медициналық-әлеуметтік сараптаманың қорытындысы), 3х4 көлемдегі 4 суретті қоса береді.

      Оқуға түсушінің тұлғасын куәландыратын құжаттар жеке ұсынылады.

      Оқытудың нысандары бойынша және шарттық (ақылы) негізде оқуға түсушілердің өтініштері жеке тіркеледі және ескеріледі.

      кешенді тестілеу (жоғары оқу орындарына түсу үшін ағымдағы жылы кешенді тестілеуге қатысқан өткен жылдар түлектері) немесе нәтижелері туралы сертификатын тапсырған (ағымдағы жылы ұлттық бірыңғай тестілеуге қатысқан жалпы орта білімді бітірушілер) азаматтар оқуға түсу емтихандарынан босатылады және міндетті түрде 17-тармақта көрсетілген шарттарға сәйкес конкурсқа жіберіледі.

       12-тармақ мынадай редакцияда жазылсын:

      "Түсу емтихандары орта буын мамандарын даярлауды көздейтін техникалық және кәсіптік білім беретін оқу бағдарламалары бойынша және:

      жалпы орта, мамандық бейне сәйкес келмейтін техникалық және кәсіптік білімі бар оқуға түсушілер үшін үш пән бойынша (қазақ немесе орыс тілі, Қазақстан тарихы және мамандық бейіні бойынша пән) өткізіледі;

      негізгі жалпы білімі бар оқуға түсушілер - негізгі жалпы білімнің оқу бағдарламалары көлемінде 2 пән бойынша (қазақ немесе орыс тілі және мамандық бейіні бойынша пән);

      Жоғарғы техникалық мектепке оқуға түсушілер үшін түсу емтихандары негізгі жалпы білімнің оқу бағдарламалары көлемінде 3 пән бойынша (қазақ немесе орыс тілі, математика және мамандық бейіні бойынша пән) өткізіледі.

      Түсу емтихандарының нысанын білім беру ұйымдары белгілейді.

      Жаппай кәсіптер мен неғұрлым күрделі (аралас) кәсіптер бойынша кадрлар даярлауды көздейтін техникалық және кәсіптік білім беретін оқу бағдарламалары бойынша оқуға түсушілерге арналған түсу емтихандары әңгімелесу нысанында өткізіледі.

      Білім беру ұйымдарына оқуға түсушілер түсу емтихандарын қазақ немесе орыс тілдерінде тапсырады.

      Мамандық бейіні бойынша пәні осы Ережеге 2-қосымшаға сәйкес айқындалады.";

      14-тармақтың мазмұны 1, 2 абзацтармен толықтырылсын:

      "14. Орта буын мамандарын даярлауды көздейтін техникалық және кәсіптік білімнің білім беретін оқу бағдарламалары бойынша оқуға түсетін азаматтар үшін оқудың күндізгі нысанына түсу емтихандары 1 тамыз бен 28 тамыз аралығында, оқудың кешкі және сырттай нысанына 1 тамыз бен 25 қыркүйек аралығында; өнер және мәдениет мамандықтары бойынша арнайы немесе шығармашылық емтихандары 21 шілде мен 28 шілде аралығында өткізіледі.

      Жаппай кәсіптер мен неғұрлым күрделі (аралас) кәсіптер бойынша кадрлар даярлауды көздейтін техникалық және кәсіптік білім беретін оқу бағдарламалары оқудың күндізгі нысанына түсетін азаматтар үшін әңгімелесу 1 тамыз бен 28 тамыз аралығында, оқудың кешкі нысанына 1 тамыз бен 25 қыркүйек аралығында өткізіледі.";

       17-тармақтың екінші абзацы мынадай редакцияда жазылсын:

      "Орта буын мамандарын даярлауды көздейтін техникалық және кәсіптік білім беретін оқу бағдарламалары бойынша білім алушылардың құрамына қабылдау конкурстық негізде күндізгі оқу нысанына 25 тамыз бен 30 тамыз аралығында, оқудың кешкі және сырттай нысанына 15 қыркүйек пен 30 қыркүйек аралығында жүзеге асырылады.

      Жаппай кәсіптер мен неғұрлым күрделі (аралас) кәсіптер бойынша кадрлар даярлауды көздейтін техникалық және кәсіптік білім беретін оқу бағдарламалары бойынша білім алушылардың құрамына қабылдау негізгі орта және жалпы орта білімі туралы құжаттарда көрсетілген бейіндік пәндер бойынша бағалары, әңгімелесулер ескеріле отырып конкурстық іріктеу негізінде 25 тамыз бен 30 тамыз аралығында өткізіледі. Іріктеу шарттарын білім беру ұйымдары айқындайды.";

       17-тармақтың төртінші абзацында "пәннің" деген сөзден кейін "осы Ереженің 12-тармағына сәйкес" деген сөздермен толықтырылсын;

       17-тармақтың алтыншы абзацында "20 балдан кем" деген сөздерден кейін "медициналық мамандықтар бойынша 30 балдан кем" деген сөздермен толықтырылсын;

       17-тармақтың жетінші абзацында "30 балдан кем" деген сөздерден кейін "медициналық мамандықтар бойынша 40 балдан кем" деген сөздермен толықтырылсын;

      көрсетілген бұйрықтың 1-қосымшасы осы бұйрықтың  1-қосымшасының мазмұнымен толықтырылсын;

      көрсетілген бұйрықтың 2-қосымшасы осы бұйрықтың  2-қосымшасының мазмұнымен толықтырылсын.

      2. Техникалық және кәсіптік білім департаменті (Қ.Қ. Бөрібеков) осы бұйрықты Қазақстан Республикасы Әділет министрлігіне белгіленген тәртіппен мемлекеттік тіркеуге ұсынсын.

      3. Осы бұйрық алғаш рет ресми жарияланған күнінен кейін он күнтізбелік күн өткен соң қолданысқа енгізіледі.

      4. Осы бұйрықтың орындалуын бақылау вице-министр Ф. Қуанғановқа жүктелсін.

*Министр                                          Ж. Түймебаев*

                                            Қазақстан Республикасы

                                        Білім және ғылым министрінің

                                           2008 жылғы 21 мамырдағы

                                          N 289 бұйрығына бұйрығына

                                                     1-қосымша

**Ауылдың (селоның) әлеуметтiк-экономикалық дамуын**

**айқындайтын техникалық және кәсіптік білімнің кәсіптік**

**оқу бағдарламалары бойынша мамандықтар даярлауды жүзеге**

**асыратын мамандықтардың тiзбесi**

|  |  |  |  |
| --- | --- | --- | --- |
| N  | Мамандық
топтарының
атауы (шифр)  | ҚР Кәсiптiк
бiлiм маман-
дықтарының
(кәсiптерi-
нiң) коды  | Бiлiм беру бейні,
мамандықтың атауы  |
| 21  | 02000002
Гуманитарлық
мамандықтары  | 0201002  | Құқық және әлеуметтiк
қамтамасыз етудi ұйымдастыру  |
| 0204002  | Әлеуметтiк жұмыс  |
| 0205002  | Құқықтану  |
| 22  | 0300000
Бiлiм беру
мамандықтары  | 0301002  | Мектепке дейiнгi тәрбие  |
| 0302002  | Тәрбие жұмысын ұйымдастыру  |
| 0303002  | Математика  |
| 0304002  | Физика  |
| 0305002  | Ұйғыр тiлi және әдебиетi  |
| 0306002  | Қазақ тiлi және әдебиетi  |
| 0307002  | Мемлекеттiк тiлде оқымайтын
мектептердегi қазақ тiлi
және әдебиетi  |
| 0308002  | Орыс тiлi және әдебиетi  |
| 0309002  | Мемлекеттiк тiлде оқымайтын
мектептердегi орыс тiлi және
әдебиетi  |
| 0310002  | Дене тәрбиесi  |
| 0311002  | Өмiр сүру қауiпсiздiгi
негiздерi және валеология  |
| 0313002  | Кәсiптiк оқыту (сала бойынша)  |
| 0314002  | Бастауыш жалпы білім беру  |
| 0315002  | Бейнелеу өнерi және сызу  |
| 0318002  | Технология  |
| 0321002  | Өзбек тiлi және әдебиетi  |
| 0322002  | Саздық бiлiм беру  |
| 0324002  | Білім беру ұйымдарының
лаборанты  |
| 23  | 0400000
Медициналық
мамандықтары  | 0401002  | Емдеу ісі  |
| 0402002  | Акушерлiк жұмыс  |
| 0403002  | Гигиена және эпидемиология  |
| 0404002  | Стоматология  |
| 0405002  | Ортопедиялық стоматология  |
| 0406002  | Фармация  |
| 0407002  | Мейiрбике iсi  |
| 0408002  | Зертханалық диагностика  |
| 0409002  | Медициналық оптика  |
| 24  | 0500000
Ветеринария  | 0501002  | Ветеринария  |
| 0502002  | Зертханалық іс  |
| 0503002  | Ветеринарлық санитария  |
| 25  | 0700000
Экономикалық
мамандықтар  | 0705002  | Экономика, бухгалтерлiк есеп және аудит (салалар бойынша)  |
| 0706002  | Тұтыну тауарларының сапасын сараптау  |
| 0711002  | Коммерция (әр сала бойынша)  |
| 0712002  | Менеджмент (салалар бойынша)  |
| 0713002  | Бағалау (салалар және қолдану аймақтары бойынша)  |
| 0716002  | Банк iсi  |
| 0718002  | Сақтандыру iсi (салалар бойынша)  |
| 26  | 0800000
Қызмет көрсету
саласы  | 0829002  | Қонақ үйлерде және туристiк
кешендерде қызмет көрсетудi
ұйымдастыру  |
| 0831002  | Маркетинг (салалар бойынша)  |
| 0832002  | Аудармашылық ісі  |
| 27  | 3700000
Ақпараттық
технологиялар  | 3707002  | Ақпараттық жүйелер (қолдану облыстары бойынша)  |

                                            Қазақстан Республикасы

                                        Білім және ғылым министрінің

                                           2008 жылғы 21 мамырдағы

                                          N 289 бұйрығына бұйрығына

                                                  2-қосымша

**Техникалық және кәсіптік білімнің кәсіптік оқу**

**бағдарламаларын жүзеге асыратын, білім беру ұйымдарында**

**білім алуға түсу емтихандары үшін техникалық және кәсіптік**

**білімнің кәсіптік оқу бағдарламалары бойынша мамандарды**

**даярлау жүзеге асырылатын мамандықтар бейіні бойынша жалпы**

**білім беру пәндерінің тізбесі**

|  |  |  |
| --- | --- | --- |
| Коды  | Мамандықтың атауы  | Бейін пәннің атауы  |
| Негізгі орта
білім  | Жалпы орта
білім  |
| 0200000 - Гуманитарлық мамандықтар  |
| 0201002  | Құқық және әлеуметтiк
қамтамасыз етудi
ұйымдастыру  | Қазақстан
тарихы  | Дүниежүзілік
тарих  |
| 0202002  | Құқық қорғау қызметi  | Қазақстан
тарихы  | Дүниежүзілік
тарих  |
| 0204002  | Әлеуметтiк жұмыс  | Қазақстан
тарихы  | Дүниежүзілік
тарих  |
| 0205002  | Құқықтану  | Мемлекет негіз-
дері және құқық  | Дүниежүзілік
тарих  |
| 0206002  | Патенттану  | Мемлекет негіз-
дері және құқық  | Дүниежүзілік
тарих  |
| 0300000 - Бiлiм беру мамандықтар  |
| 0301002  | Мектепке дейiнгi тәрбие  | Әдебиет (оқыту
тілдері бойынша)  | Биология  |
| 0302002   | Тәрбие жұмысын
ұйымдастыру  | Биология  | Биология  |
| 0303002  | Математика  | Математика  | Математика  |
| 0304002  | Физика  | Физика  | Физика  |
| 0305002  | Ұйғыр тiлi және әдебиетi  | Ұйғыр әдебиеті  | Ұйғыр
әдебиеті  |
| 0306002  | Қазақ тiлi және әдебиетi  | Қазақ әдебиеті  | Қазақ
әдебиеті  |
| 0307002  | Ұлттық мектептердегi
қазақ тiлi және әдебиетi  | Қазақ әдебиеті  | Қазақ
әдебиеті  |
| 0308002  | Орыс тiлi және әдебиетi  | Орыс әдебиетi  | Орыс
әдебиетi  |
| 0309002  | Мемлекеттік емес тілде
оқытатын мектептердегі
орыс тілі және әдебиетi  | Орыс әдебиетi  | Орыс
әдебиетi  |
| 0310002  | Дене тәрбиесi (арнайы
оқу орындары үшін) (дене
тәрбиесі оқытушыларын
даярлауды жүзеге асыратын
оқу орындары үшін)  | Президенттік
тест
Арнайы емтихан  | Президенттік
тест
Арнайы
емтихан  |
| 0311002  | Өмiр сүру қауiпсiздiгi негiздерi және валеология  | Биология  | Биология  |
| 0313002  | Кәсiптiк оқыту (салалар
бойынша)  | Математика  | Математика  |
| 0314002  | Бастауыш жалпы білім беру  | Математика  | Математика  |
| 0315002  | Бейнелеу өнерi және сызу  | 1-шығармашылық
емтихан  | 1-шығармашы-
лық емтихан  |
| 0318002  | Технология  | 1-шығармашылық
емтихан  | 1-шығармашы-
лық емтихан  |
| 0321002  | Өзбек тiлi және әдебиетi  | Өзбек әдебиетi  | Өзбек
әдебиетi  |
| 0322002  | Музыкалық бiлiм беру  | 1-шығармашылық
емтихан  | 1-шығармашы-
лық емтихан  |
| 0400000 - Медициналық мамандықтары  |
| 0401002  | Емдеу ісі  | Биология  | Биология  |
| 0402002  | Акушерлiк ісі  | Биология  | Биология  |
| 0403002  | Гигиена және
эпидемиология  | Биология  | Биология  |
| 0404002  | Стоматология  | Биология  | Биология  |
| 0405002  | Ортопедиялық стоматология  | Биология  | Биология  |
| 0406002  | Фармация  | Химия  | Химия  |
| 0407002  | Мейiрбике iсi  | Биология  | Биология  |
| 0408002  | Зертханалық диагностика  | Биология  | Биология  |
| 0409002  | Медициналық оптика  | Биология  | Биология  |
| 0500000 - Ветеринария  |
| 0501002  | Ветеринария  | Биология  | Биология  |
| 0502002  | Зертханалық іс  | Биология  | Биология  |
| 0503002  | Ветеринарлық санитария  | Биология  | Биология  |
| 0700000 - Экономикалық мамандықтар  |
| 0701002  | Статистика  | Математика  | Математика  |
| 0703002  | Қаржы (салалар бойынша)  | Математика  | Математика  |
| 0705002  | Экономика, бухгалтерлiк
есеп және аудит (салалар
бойынша)  | Математика  | Математика  |
| 0706002  | Тұтыну тауарларының
сапасын сараптау  | Химия  | Химия  |
| 0708002  | Биржалық қызмет  | Математика  | Математика  |
| 0711002  | Коммерция (салалар
бойынша)  | Математика  | Математика  |
| 0712002  | Менеджмент (салалар
бойынша)  | Математика  | Математика  |
| 0713002  | Бағалау (салалар және
қолдану аймақтары
бойынша)  | Математика  | Математика  |
| 0716002  | Банк iсi  | Математика  | Математика  |
| 0718002  | Сақтандыру iсi (салалар
бойынша)  | Математика  | Математика  |
| 0720002  | Қаржы және қаржы құқығы  | Математика  | Математика  |
| 0800000 - Қызмет көрсету саласы  |
| 0829002  | Қонақ ұйлерде және турис-
тiк кешендерде қызмет
көрсетудi ұйымдастыру  | Математика  | Математика  |
| 0831002  | Маркетинг (салалар
бойынша)  | Математика  | Математика  |
| 0832002  | Аудармашылық ісі  | Шетел тілі  | Шетел тілі  |
| 3700000 - Ақпараттық технологиялар  |
| 3707002  | Ақпараттық жүйелер (қол-
дану аймақтары бойынша)  | Математика  | Математика  |

 © 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК